title: "Pierre Curie"
text: "Pierre Curie ([pj\u025b\u0281 ky\u0281i];* 15. Mei 1859 uun Pariis; \u2020 19. April 1906 uk diar) wiar en fraans\u00f6\u00f6sk f\u00fc\u00fcsiker. Hi fing 1903 tup m\u00e4 sin w\u00fcf Marie Curie (b\u00e4\u00e4ren Sk\u0142odowska) an Henri Becquerel, a Nobelpris f\u00f6r F\u00fcsiik.\n\nLeewent\nPierre Curie wiar a dochter Eug\u00e8ne Curie (1827-1910) an Sophie-Claire Depouilly (1832-1897), en fabrikant sin foomen, h\u00f6r naist dring. Hi wurd faan priwaatliarern onerracht an maaget sin Abituur uun't \u00e4\u00e4ler faan seekstanj. Uun't \u00e4\u00e4ler faan nj\u00fc\u00fcgentanj hed hi en uniwersiteetsufslus uun f\u00fcsiik. Diarefter wurd hi liarer uun det nei Skuul f\u00f6r F\u00fcsiik an Chemii uun Pariis (\u00c9cole municipale de physique et de chimie industrielles de la ville de Paris). Hi slood 1895 sin promotschuun uf an wurd prufesor. 1900 wurd Curie repetitoor uun det \u00c9cole polytechnique. 1905 wurd hi lasmoot faan't Acad\u00e9mie des sciences.\n\nDe 26. J\u00fc\u00fcle 1895 freid hi det poolsk f\u00fc\u00fcsiker Maria Sk\u0142odowska. Hat 1892 tu Pariis kaam, am sin wedenskapelk studiarin uun't Fakulteet f\u00f6r Nat\u00fc\u00fcrwedenskapen faan Pariis (facult\u00e9 des sciences de Paris) widjer tu maagin. Hat haa wat f\u00f6r Wilhelm R\u00f6ntgen sin \u00fctjfinjingen auer r\u00f6ntgenstrualer an Henri Becquerel, diar 1896 at raadioaktiwiteet \u00fctjfoon, sin werk. Pierre ded sin ual forskingen tu magnetismus ap an werket m\u00e4 sin w\u00fcf m\u00e4 uraan. \n\nPierre Curie stoorew de 19. April 1906 uun't \u00e4\u00e4ler faan 46 juaren uun en ferkiarsmal\u00f6\u00f6r: hi fool oner en hingstfuurwerk an sin hoodskrook wurd breegen.\n\nPierre an Marie Curie hed tau foomnen:\n Ir\u00e8ne Joliot-Curie, diar \u00fc\u00fcs sin aalern 1935 m\u00e4 san maan Fr\u00e9d\u00e9ric Joliot-Curie a Nobelpris f\u00f6r Chemii f\u00f6r sin werken tu det konstelk raadioaktiwiteet fing; an \n \u00c8ve Curie, diar en w\u00e4\u00e4ltbek\u00e4\u00e4nd biografii auer sin mam skreew an Henry Labouisse freid. Labouisse wurd at hood faan UNESCO. Uun a tidj hi hood faan't organisatschuun wiar, fing det 1965 a Nobelpris f\u00f6r Frees.\n\nDe 20. April 1995 wurd d\u00f6n sterewelk auerrester faan Pierre an Marie Curie m\u00e4'n stootslik iin uun't Panth\u00e9on uun Pariis auerfeerd.\n\nF\u00fc\u00fcsiker"